Рейкьявик

Рейкьявик (исл. Reykjavík) — нь Исландын нийслэл болон хамгийн том хот y, юм. Энэ нь Исландын баруун өмнөд хэсэгт, Факсафлойн булангийн өмнөд эрэгт байрладаг. 64°08' N өргөрөгт байрладгаараа дэлхийн хамгийн умард хэсэгт байрладаг нийслэл хот юм. 2021 оны байдлаар 134,010 орчим хүн амтай, Исландын соёл, эдийн засаг, засгийн газрын төв ба исландын аялал жуулчлалын төв юм. Түүх Исландад 9-р зууны сүүл ба 10-р зууны эхэн үед Норвеги, Кельт цагаачид суурьшжээ. Дундад зууны үеийн "Исландын суурьшлын ном"-нд (исл. Landnámabók) анхны Исландын суурьшсан иргэн Ингольф Арнарсон 874 онд одоогийн Рейкьявик байрладаг хойг дээр фермээ байгуулжээ. Халуун рашаанаас босч ирсэн уурын баганыг утаа гэж ойлгон суурьшсан хүмүүс энэ газрыг Рейкьявик ("Утаатай булан") гэж нэрлэжээ. 1262 онд арал дээр Норвегийн хааны засаглал тогтоосны дараа Рейкьявик нь алба гувчуур, татвар хураах төв төдийгүй Норвеги, Англи хоорондын худалдааны чухал төв болжээ. 1395 онд Исланд Данийн эзэмшил болсон үед түүний засаг захиргаа, худалдаа, эдийн засгийн ач холбогдол нэмэгджээ. Рейкьявик сурин 1786 оны 8-р сарын 18-нд хотын статустай болжээ. 1944 оны 6-р сарын 17-нд Исланд улс тусгаар тогтносон Бүгд найрамдах улс болж, Рейкьявик хотыг нийслэлээр нь албан ёсоор хүлээн зөвшөөрсөн байна. Цаг агаар Рейкьявик нь Атлантын далайн хойд хэсэгт байрладаг хэдий ч хотын уур амьсгал нь ижил өргөрөгт (64 °) байрладаг бусад олон бүс нутгуудаас хамаагүй илүү таатай байдаг. Өвлийн дундаж температур нь Нью-Йорк хотынхтой ижил байна. Исландын нийслэлд далайн "Гольфстрим" бүлээн урсгалын ачаар өвлийн улиралд агаарын температур -10 хэмээс доош буух нь ховор байдаг. Рейкьявик хотын бүтэц Нийслэл хот 10 захиргааны дүүрэгтэй: Вестюрбайр (Vesturbær) Мидборг (Miðborg) Хлидар (Hlíðar) Лёйгардалюр (Laugardalur) Хауалейти ог Бустадир (Háaleiti og Bústaðir) Брейдхольт (Breiðholt) Аурбайр (Árbær) Граварвогюр (Grafarvogur) Кьяларнес (Kjalarnes) Гравархольт ог Ульварсаурдалюр (Grafarholt og Úlfarsárdalur) Эшлэл